Χοιρινό μπούτι με τζίντζερ, μέλι και ξύσμα μανταρίνι
Είναι απίστευτο πόσο νόστιμο γίνεται το χοιρινό μπούτι με λίγα αλλά εντέχνως συνδυασμένα υλικά: τζίντζερ, μανταρίνι, μέλι και ελαιόλαδο. Δοκιμάστε το, είναι εξαιρετικό.
1 μπούτι χοιρινό γύρω στα 3 κιλά, με το δέρμα, αλλά χωρίς το κόκαλο (ζητάμε να ξεχωρίσουν με το μαχαίρι -όχι τελείως- το δέρμα από το ψαχνό, αφήνοντας ένα μικρό κενό ανάμεσά τους), 100 γρ. φρέσκο τζίντζερ, λιωμένο, ξύσμα από 2 μανταρίνια, 200 γρ. μέλι, 50 ml ελαιόλαδο, 2 κουτ. σούπας χοντρό αλάτι, 1 κουτ. σούπας φρεσκοτριμμένο πιπέρι
Για να φτιάξουμε το μπούτι με τζίντζερ, μέλι και ξύσμα μανταρίνι αρχικά προθερμαίνουμε τον φούρνο στους 200°C.Σε ένα μπολ ανακατεύουμε το τζίντζερ με το πιπέρι, το μέλι και το ξύσμα μανταρινιού.Αλείφουμε με το μείγμα του μελιού την επιφάνεια του κρέατος κάτω από το δέρμα.Τρίβουμε με το αλάτι την επιφάνεια του χοιρινού και το βάζουμε στο ταψί.Περιχύνουμε με το λάδι και ρίχνουμε στο ταψί 50 ml νερό.Ψήνουμε για περίπου 1 ώρα, μέχρι να γίνει τραγανή η κρούστα.Χαμηλώνουμε τη θερμοκρασία στους 170° C και συνεχίζουμε το ψήσιμο για άλλη 1 ώρα και 30 λεπτά.Κατά τη διάρκεια του ψησίματος προσέχουμε να υπάρχει πάντα λίγο νερό στο ταψί.Αν χρειαστεί, καλύπτουμε το μπούτι με τζίντζερ, μέλι και ξύσμα μανταρίνι με αλουμινόχαρτο.
Μανταρίνι,Χοιρινό,Χριστούγεννα